પાંચ ગેલનના કેનમાં પેટ્રોલ લાવીને તેમને આપવામાં આવ્યું એટલે તેઓ કેદીઓનો આભાર માનવા લાગ્યા. તેમની સામે નીચા નમીને દરવાજામાં થઈને તેઓ પાછા ચાલ્યા ગયા. કેદીઓ તેમને મોટરસાયકલોમાં પેટ્રોલ ભરતાં જોઈ રહ્યા. વધેલો કારબો સાઇડકારમાં મૂકી ન શકાવાને કારણે તેમણે વાડ પાસે મૂકી દીધો, હાથમોજાં પહેરી લીધાં અને એન્જિન ચાલુ કર્યાં. મોટરસાઇકલની ટાંકીઓ ભરેલી હોવા છતાં, પેટ્રોલની અછતને કારણે એન્જિનોને વધારે ધમધમાવવાને બદલે તેઓ ત્યાંથી શાંતિથી ચાલ્યા ગયા. ગામડાની દક્ષિણ-પશ્ચિમ દિશાએ જતાં તેમના અવાજો ધીમા પડી ગયા. દરવાજે ઊભેલા લોકો માટે એસએસ સાથેનું આ મિલન, હેઇનરિક હિમલરના ભ્રષ્ટ લશ્કરી યુનિફોર્મ પહેરેલા કોઈ પણ માણસ સાથેનું છેલ્લું મિલન હતું.